**ZIRC VÁROS KÖZÉPISKOLAI TANULMÁNYI ÖSZTÖNDÍJRENDSZERE**

**2022. II. félévi PÁLYÁZATI KIÍRÁS**

**Zirc Városi Önkormányzat** **az állandó zirci lakcímmel rendelkező középiskolás fiatalokat tanulmányi ösztöndíjban kívánja részesíteni azzal a céllal, hogy a tudás rangját ezzel is kifejezésre juttassa, a tanulás értékét megbecsülje, a kiemelkedő tanulmányi teljesítményt felmutató diákok munkáját követendő példaként elismerje.**

**I.) Az ösztöndíj elnyerése érdekében félévente pályázatot kell benyújtania a középiskolás fiatalnak a település Képviselő-testületének címezve.**

**II.) HAVI 10.000,- FORINT ösztöndíjra pályázhat az a zirci diák, aki:**

1. **Állandó zirci lakos**
2. **Középfokú iskolarendszerben, nappali tagozaton tanul Zircen vagy más városokban** *(gimnázium, szakgimnázium, szakközépiskola, szakiskola, stb.)* ***a támogatás folyósításának ideje alatt : 2022/2023-as tanév I. félévében***
3. **Tanulmányi eredménye a 2021/2022-es tanév II. félévében legalább 4,70**

(magatartás és szorgalom jegyek be nem számításával)

**III.) A pályázat mellé csatolandó igazolások, mellékletek:**

1. **Iskolai bélyegzővel, igazgatói aláírással hitelesített Év Végi iskolai bizonyítvány**

***Kötelező melléklet!***

 ***a Hitelesítés hiánya esetén egyszeri hiánypótlásra van lehetőség (V/2 pont),***

***DE AZ AZT ELMULASZTÓ PÁLYÁZAT FORMAI HIBA MIATT KIZÁRÁSRA KERÜL AZ ELJÁRÁSBÓL!***

1. **Ha van:** tanulmányi és szaktárgyi versenyeken elért eredmények iskolai igazolása, nyelvi, számítógépes, stb. vizsga vagy végzettség megszerzésének hiteles igazolása *(korábbi pályázók esetében a felsorolandó eredményekről a már benyújtott igazolásokat nem kell ismételni, csak az új eredményeket igazoló másolatokat kérjük csatolni)*
2. **Pályázati adatlap és írásbeli kérelem**, amely tartalmazza a pályázóról szükséges információkat

***az adatlap és az írásbeli kérelem Kötelező melléklet!***

***Az adatlap hiányos kitöltése esetén egyszeri hiánypótlásra van lehetőség***

 ***(V/2 pont),***

***de az azt ELMULASZTÓ PÁLYÁZAT FORMAI HIBA MIATT KIZÁRÁSRA KERÜL AZ ELJÁRÁSBÓL!***

**IV.) a képviselő-testület által odaítélt tanulmányi ösztöndíjak fedezetét a város költségvetési rendeletében biztosítja.**

**V.) A képviselő-testület a pályázatokat az alábbi módon írja ki és bírálja el:**

1. **A 2022. II. félévi ösztöndíjpályázat kiírásának időpontja: 2022. június 2.**

**A pályázati kiírást közzé kell tenni:** Zirc város [www.zirc.hu](http://www.zirc.hu/) honlapján, a zirci középiskolákban, a városi TV képújságában és hírműsorában, valamint ki kell függeszteni a Zirci Közös Önkormányzati Hivatal hirdetőtábláján.

**Az írásbeli kérelmet és a pályázati űrlapot a kötelező mellékletekkel együtt**

**A ZIRCI KÖZÖS ÖNKORMÁNYZATI Hivatal ÖNKORMÁNYZATI OSZTÁLYÁRA POSTAI ÚTON**

**(8420 Zirc, Március 15. tér 1.)**

**írásban, a pályázó által aláírva, egy példányban kell ELKÜLDENI, vagy elektronikus Úton a** kapitany@zirc.hués akukoda.bernadett@zirc.hu **e-mail címekre**

**2022. június 28-án 16 óráig.**

***A borítékra kérjük ráírni: „Középiskolai Ösztöndíjpályázat 2022/2.”***

***a határidőn túl benyújtott pályázatot az elbíráló bizottság kizárja az eljárásból.***

**Az Önkormányzat egyszeri hiánypótlási lehetőséget biztosít**

**a pályázónak:**

 **--- Hiánypótlásra felszólító értesítés: 2022. július 4-ig**

**---- Hiánypótlás beküldése: 2022. július 12-én 16 órai határidővel**

**(ZIRCI KÖZÖS ÖNKORMÁNYZATI HIVATAL ÖNKORMÁNYZATI OSZTÁLYÁRA postai úton, vagy elektronikus úton).**

***A hiánypótlást nem teljesítő pályázatot az elbíráló bizottság***

***formai hibásnak minősíti, és – írásos indoklással –***

***kizárja a pályázati eljárásból!***

1. **A pályázatok elbírálási határideje: 2022. július 25.**

**4.) Az Önkormányzat döntéséről és annak indokáról 2022. AUGUSZTUS 5-ig írásban értesíti a pályázókat.**

 **Az eredmény közzététele:** Zirci Közös Önkormányzati Hivatal hirdetőtáblája

Zirc város honlapja

**5.) A tanulmányi ösztöndíjak folyósítása: 2022. szeptember – 2023. január hónapokra** utalással a támogatott számlaszámára, annak hiányában postai csekken a lakáscímére.

 **6.)** Az ösztöndíjban részesülő diák köteles az ösztöndíj folyósításának időszaka alatt minden, az ösztöndíj folyósítását érintő változásról haladéktalanul (de legkésőbb 15 napon belül) írásban értesíteni a Zirci Közös Önkormányzati Hivatalt *(pl. iskolaváltás, személyes adatok* – *lakhelyváltozás)*

 **7.) Az ösztöndíjrendszer koordinálási feladatait** a Zirci Közös Önkormányzati Hivatal Önkormányzati Osztályának vezetője végzi.

**VI.)** Az Önkormányzat határozatban rendelkezhet a támogatás visszavonásáról abban az esetben, ha a támogatott elköltözik a településről.

**VII.) A pályázat eredménye nyilvános:** a diák annak benyújtásával hozzájárul a pályázat eredményének közzétételéhez, illetőleg a pályázáskor rendelkezésre bocsátott személyes adatainak az azonosítás célja érdekében szükséges mértékben történő nyilvánosságra hozatalához.

 A döntés ellen fellebbezésnek helye nincs, részletes indoklásáról az Önkormányzat kizárólag magának a pályázónak vagy kiskorú tanuló esetén a törvényes képviselőnek ad felvilágosítást.

*Amennyiben megállapítást nyer, hogy a pályázó a pályázatban nem a valóságnak megfelelő adatokat szolgáltatta, vagy a pályázati feltételeknek egyébként nem felel meg, támogatásban nem részesülhet még abban az esetben sem, ha az ösztöndíj elnyeréséről szóló tájékoztatást már kézhez vette.*

Az elnyert ösztöndíjat közvetlen adó- és TB járulékfizetési kötelezettség nem terheli, azonban az adóalapot növelő jövedelemnek számít.

**Az ösztöndíjpályázatról szóló információk, nyomtatványok elérhetők ÉS**

***kitölthető formában –* letölthetők a** [**www.zirc.hu**](http://www.zirc.hu/) **honlapról VAGY KÉRÉSRE ELKÜLDÉSRE KERÜLNEK.**

**További információk: Kapitány Zsolt osztályvezető**

**Zirci Közös Önkormányzati Hivatal Önkormányzati Osztály**

**Zirc, Március 15. tér 1. --- Tel: 88/593-704**